Omkring 12.30 her til middag kom en hueklædt mand ind i Sparrekassen i Bedsted og krævede at få udleveret penge. Han truede med en dolk og fik udleveret et større pengebeløb. Politiet i Holstebro vil ikke oplyse det præcise beløb, men siger, at det er under 100.000 kroner. Manden beskrives som 25- 40 år, iført mørk jakke, sorte joggingbukser med hvide striber, solbriller, en mørk hue, og en pose fra Rema 1000. Efter røveriet flygtede han i retning mod spar-butikken. Politiet efterlyser en bordeaux-rød Fiat Marea uden nummerplade, og har man set noget, kan man kontakte politiet på 112. Politiet advarer mod selv at gribe ind, men i stedet kontakte politiet.
Røver truede sig til et større pengebeløb i Sparrekassen i Bedsted